
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/5993-…/2018
Előterjesztés elkészítésének időpontja: 2018. október 11.
Előterjesztést készítette: dr. Tóth Krisztina jegyző
Előterjesztést jóváhagyta: -
Előterjesztést véleményezi: PVB
Döntés módja: nyílt szavazás, egyszerű szótöbbség 
Mellékletek: pénzügyi és tevékenységi beszámoló
E L Ő T E R J E S Z T É S

Sülysáp Város Önkormányzata Képviselő-testületének
2018. október 18-án tartandó munkaterv szerinti ülésére

5. napirendhez

Tárgy:
A helyi közösségi közlekedést biztosító M-BUSSAL Kft. beszámolója
Tisztelt Képviselő-testület!

Településünkön a 2017. szeptember 11-én megkötött közszolgáltatási szerződés alapján az M-BUSSAL Kft. biztosítja a helyi közösségi közlekedést autóbuszjárat üzemeltetésével. 

A szerződés szerint a szolgáltató köteles évente beszámolót benyújtani az Önkormányzathoz, amely alkalmas az előző évi közszolgáltatási tevékenységének mennyiségi, minőségi és gazdasági szempontú értékelésére. A beszámolónak a részét képezi a mérleg és eredmény-kimutatás, továbbá a tárgyévre vonatkozó üzleti terv.
A beszámoló a fentieken túl tartalmazza azokat a 2019-től várható nehézségeket is, amelyekről a szolgáltatás biztonsága és folytonossága érdekében feltétlenül egyeztetnünk kell a szolgáltatóval, ezért a következő ülésen minden bizonnyal ismételten a testület elé kerül ez a téma.
Kérem az előterjesztett beszámoló szíves megtárgyalását.
…/2018. (X. 18.) ÖKT határozati javaslat

Sülysáp Város Önkormányzatának Képviselő-testülete 
1./ a helyi közösségi közlekedési közszolgáltatást végző M-BUSSAL Kft. (székhely: 8200 Veszprém, Házgyári út 1.; cégjegyzékszám: 19-09-516622; adószám: 23444580-2-19) közszolgáltatás ellátásával kapcsolatos előző időszakra vonatkozó beszámolóját elfogadja;

2./ felkéri és felhatalmazza a polgármestert, hogy egyeztessen a közszolgáltatóval a feladatellátás 2019. évi feltételeiről.
Határidő: azonnal
Felelős: polgármester
Sülysáp, 2018. október 11.

Horinka László s.k.

